CELEX: 62014CN0522
Language: da
Date: 2014-11-19 00:00:00
Title: Sag C-522/14: Anmodning om præjudiciel afgørelse indgivet af Bundesfinanzhof (Tyskland) den 19. november 2014 — Sparkasse Allgäu mod Finanzamt Kempten

23.2.2015   
            
            
               DA
            
            
               Den Europæiske Unions Tidende
            
            
               C 65/20
            
         Anmodning om præjudiciel afgørelse indgivet af Bundesfinanzhof (Tyskland) den 19. november 2014 — Sparkasse Allgäu mod Finanzamt Kempten
   (Sag C-522/14)
   (2015/C 065/29)
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: Sparkasse Allgäu
   
      Sagsøgt: Finanzamt Kempten
   
      Præjudicielt spørgsmål
   
   Er etableringsfriheden (artikel 49 i traktaten om Den Europæiske Unions funktionsmåde, tidligere artikel 43 [i traktaten om oprettelse] af De Europæiske Fællesskaber) til hinder for en ordning i en medlemsstat, hvorefter et kreditinstitut med hjemsted i den pågældende stat, når en indenlandsk arvelader afgår ved døden, også skal underrette den skattemyndighed, der er ansvarlig for forvaltningen af arveafgiften i indlandet, om arveladerens formueaktiver, der opbevares eller forvaltes i en ikke-selvstændig filial af kreditinstituttet i en anden medlemsstat, når der i den anden medlemsstat ikke gælder nogen tilsvarende underretningspligt og kreditinstitutter i denne medlemsstat er omfattet af regler om bankhemmelighed under strafansvar?